Kunstner-mor skal males i selvlysende og sendes ud på søen.

Performancekunstneren Michael Richardt er i disse dage ved at lægge sidste hånd på noget anderledes kunstudstilling. Den unge kunstner har besluttet sig for at lave en række kunstperformances forskellige steder i landet, der alle har det fælles formål at hylde Michael Richards egen mor. Den 30. juli skal Michael Richardts mor Malou Gabriella Abrahamsen males i selvlysende grønt, sendes i en lille båd ud på en sø i Åbyen ved Hirtshals, hvorefter tilskuerne med lommelygter skal lyse mor Malou Gabriella Abrahamsen for at tænde værket Morild. - Det er i den grad en hyldest til min mor. Jeg har valgt at lave et ikonisk billede af den her kvinde, der har skabt mig, siger Michael Richardt om værket. Det er meningen, at Malou Gabriella Abrahamsen skal udstilles i alt 37 forskellige steder – alle de steder, hvor hun har boet. Michael Richardt har tidligere udstillet sin mor i Nordjylland, da han i Hirtshals malede hende med lyserød flødeskum.